《再和元夕》
宋代·熊瑞

落梅香影放华灯，快我来寻采若盟。
花醉羽觞金谷酒，连开蜡炬锦官城。
家家珠翠成群戏，处处笙箫簇队行。
惟有天津桥上月，无人能复记新声。

作者简介：熊瑞，字西玉，号冕山，馀干（今江西馀干西北）人。朝弟。度宗咸淳七年（一二七一）进士，调庐陵教授，迁国子正。宋亡，自号清虚道人。有《瞿梧集》，已佚。事见《养吾斋集》卷一○《瞿梧集序》、清同治《馀干县志》卷九。今录诗十七首。